pythainlp/thai_wikipedia_clean_20230101 huggingface dataset:
บรุนฮิลดา (, , ) (ค.ศ. 534 – ค.ศ. 613) เป็นเจ้าหญิงวิซิกอธ พระธิดาของพระเจ้าอัตธานากิลด์กับกอยสวินธา และเป็นพระราชินีแห่งออสเตรเชียจากการแต่งงาน ทรงมีส่วนร่วมในความขัดแย้งและการทำสงครามกับนูสเตรียอันมีสาเหตุมาจากการถูกฆาตกรรมของกัลสวินธา พระเชษฐภคินีของพระองค์ ทรงเป็นผู้สำเร็จราชการแผ่นดินแห่งออสเตรเชียและบูร์กอญ
ความสัมพันธ์ทางการเมืองระหว่างชาวแฟรงก์กับชาววิซิกอธมีปัญหามากขึ้น และราวปี ค.ศ. 565 พระเจ้าซิเชอแบต์ที่ 1 กษัตริย์แห่งออสเตรเชียของบรุนฮิลดาแต่งงาน พระเจ้าซิเชอแบต์ที่ 1 มีพระชนมายุ 30 พรรษา ส่วนบรุนฮิลดามีพระชนมายุ 22 พรรษา
การแต่งงานครั้งนี้เป็นประโยชน์กับทั้งสองอาณาจักร ทำให้อาณาจักรวิซิกอธของพระเจ้าอัตธานากิลด์หมดปัญหากับชาวแฟรงก์และมุ่งมั่นกับการทำศึกกับชาวไบเซนไทน์และชาวสวาเบียได้อย่างเต็มที ส่วนพระเจ้าซิเชอแบต์ที่ 1 ชาวเมโรวินเจียนก็ได้กำลังเสริมในการทำศึกสงครามกับพี่น้องชายของตน พระเจ้าซิเชอแบต์ที่ 1 เป็นหนึ่งในพระโอรสสี่คนของพระเจ้าโคลธาร์ที่ 1 ที่ราชอาณาจักรพระองค์ถูกแบ่งออกหลังพระองค์สิ้นพระชนม์
บรุนฮิลดายอมเปลี่ยนศาสนาจากนิกายอาเรียนมาเป็นนิกายโรมันคาทอลิก และมีสินเดิมชั้นดีติดตัวมา พิธีเฉลิมฉลองการแต่งงานถูกจัดขึ้นในนครเม็ตซ์ เมืองหลวงของราชอาณาจักรออสเตรเชีย ในปี ค.ศ. 566
หนึ่งปีหลังแต่งงาน กัลสวินธา พระเชษฐภคินีของบรุนฮิลดาอภิเษกสมรสกับพระเจ้าชิลเปริคที่ 1 พระอนุชาต่างมารดาของพระเจ้าซิเชอแบต์ที่ 1 ซึ่งเป็นกษัตริย์แห่งนูสเตรีย โดยมีสินเดิมก้อนโตติดตัวมาด้วย กษัตริย์แต่งงานอยู่แล้วกับออโดเวราซึ่งมีพระโอรสธิดากับพระองค์สี่คน แต่ก็หาทางจนทำให้การแต่งงานถูกประกาศเป็นโมฆะเพื่อจะแต่งงานกับกัลสวินธา แต่พระองค์ไม่ยอมทิ้งเฟรเดกุนด์ คนรักของพระองค์ การแต่งงานล้มเหลวในทันทีเนื่องจากพระเจ้าชิลเปริคที่ 1 ไม่ยอมทิ้งชีวิตสำมะเลเทเมา
พระเจ้าซิเชอแบต์ที่ 1 ขอร้องพระเจ้ากุนทรัมที่ 1 แห่งบูร์กอญ พี่น้องชายอีกคนของพระองค์ให้เข้ามาเป็นคนกลางไกล่เกลี่ยความขัดแย้ง พระเจ้ากุนทรัมประชุมสภาขุนนางและแก้ปัญหาด้วยการจ่ายเงินชดเชยและยกเมืองบอร์โดซ์, ลิโมช, กาฮอร์, เบอาร์น และบิกอร์ให้บรุนฮิลดาและทายาท แต่ปัญหาไม่ได้รับการแก้ไข พระเจ้าชิลเปริคที่ 1 อยากได้เมืองกลับคืนมา ส่วนบรุนฮิลดาก็ไม่ลืมเรื่องที่พระเชษฐภคินีของพระองค์ถูกฆาตกรรม
สงครามเข่นฆ่าพี่น้อง.
ช่วงระหว่างปี ค.ศ. 567 ถึง ค.ศ. 570 พระโอรสธิดาสามคนของพระเจ้าซิเชอแบต์ที่ 1 กับบรุนฮิลดา คือ อินกุนด์, โคลโดซินด์ และชิลเดอแบต์ ถือกำเนิด
ปี ค.ศ. 575 พระเจ้าชิลเปริคที่ 1 พยายามใช้กำลังต่อสู้เอาเมืองทั้งห้ากลับคืนมา ธูเดอแบต์ พระโอรสที่พระองค์มีกับออโดเวราสิ้นพระชนม์ พระเจ้าซิเชอแบต์ที่ 1 เริ่มการยึดครองนูสเตรีย แต่ด้วยความมุทะลุและเจ้าเล่ห์เพทุบาย เฟรเดกุนด์ได้ส่งนักฆ่าสองคนมาฆาตกรรมพระองค์ในตอนที่พระองค์กำลังจะได้ชัยชนะ ทำให้พระเจ้าชิลเปริคที่ 1 รอดพ้นจากสถานการณ์อันน่าสิ้นหวังและถึงขั้นเปลี่ยนมาเป็นฝ่ายอ้างสิทธิ์ในออสเตรเชีย
บรุนฮิลดาที่ตอนนี้กลายเป็นม่ายอยู่กับพระโอรสธิดาของพระองค์ในปารีส (เมืองหลวงของราชอาณาจักรนูสเตรีย) และถูกพระเจ้าชิลเปริคที่ 1 จับตัวเป็นนักโทษ แต่บรุนฮิลดาก็หาทางหนีออกมาได้พร้อมกับชิลเดอแบต์ พระโอรสคนสุดท้อง และอ้างสิทธิ์ในบัลลังก์ออสเตรเชียให้พระโอรส โดยทรงทำหน้าที่เป็นผู้สำเร็จราชการแผ่นดิน ขุนนางออสเตรเชียยอมรับในสิทธิอันชอบธรรมของทายาท แต่ไม่ยอมรับการสำเร็จราชการแผ่นดิน และแต่งตั้งพระเจ้ากุนทรัมแห่งบูร์กอญให้ทำหน้าที่ดังกล่าว พระเจ้าชิลเปริคที่ 1 แยกบรุนฮิลดาออกจากพระธิดาและส่งพระองค์เข้าคอนแวนต์ในรูอ็อง
พระเจ้าชิลเปริคที่ 1 หาทางทำให้การแต่งงานเป็นโมฆะได้ ทรงโกรธเมโรเวคอย่างมาก ทรงห้ามพระโอรสไม่ให้ใช้อาวุธ จับกล้อนหัวเพื่อบวชเป็นพระซึ่งจะทำให้หมดสิทธิ์ในการสืบทอดบัลลังก์ แต่เจ้าชายก็หาทางหนีไปได้ บรุนฮิลดาทำทุกวิถีทางให้พระองค์สามารถหลบภัยอยู่ในออสเตรเชียได้อย่างปลอดภัย แต่ขุนนางออสเตรเชียต่อต้านอย่างหนัก แย้งว่าการทำเช่นนั้นจะทำให้พระเจ้าชิลเปริคโกรธจัด หลังประสบเคราะห์กรรมมากมาย เมโรเวคที่ถูกรังควานไม่เลิกทั้งจากพระบิดาและจากบรุนฮิลดาก็สิ้นพระชนม์ในปี ค.ศ. 577 ว่ากันว่าทรงถูกคนของพระองค์ที่กลัวว่าจะถูกทรมานจนตายอนาถสังหาร เฟรเดกุนด์ตกเป็นผู้ต้องสงสัยในการวางแผนฆ่า และยังพยายามลอบสังหารบรุนฮิลดาหลังการแต่งงานถูกประกาศให้เป็นโมฆะ
การสำเร็จราชการครั้งแรก.
บรุนฮิลดากลับไปที่ราชสำนักออสเตรเชีย แต่การต่อต้านของขุนนางบีบให้พระองค์ต้องลี้ภัยไปอยู่ในราชสำนักของพระเจ้ากุนทรัมแห่งบูร์กอญ ในเวลาต่อมาทรงกลับมาอ้างสิทธิ์ในการสำเร็จราชการแผ่นดินแทนพระโอรส และเริ่มทำหน้าที่เป็นพระมหากษัตริย์ของออสเตรเชีย ทรงวางโครงสร้างและปรับโครงสร้างภายในราชอาณาจักร ทรงซ่อมแซมถนนหนทาง, สร้างโบสถ์ วิหาร และปราสาท, ทรงปฏิรูปการเงิน และทรงปรับโครงสร้างกองทัพ แต่ทำให้ขุนนางสูญเสียผลประโยชน์และแสดงความเป็นศัตรู
บรุนฮิลดาใช้อำนาจของกษัตริย์ตอบโต้ พระองค์ขอให้พระเจ้ากุนทรัมแห่งบูร์กอญที่ไม่มีพระโอรสธิดาที่มีชีวิตอยู่รับชิลเดอแบต์ พระโอรสของพระองค์เป็นบุตรบุญธรรม กษัตริย์แห่งบูร์กอญรับพระองค์เป็นบุตรบุญธรรมในปี ค.ศ. 577
ปี ค.ศ. 579 ทรงจับอินกุนด์ พระธิดาวัย 13 พรรษาแต่งงานกับเจ้าชายเฮร์เมเนกิลด์ชาววิซิกอธ การแต่งงานจบลงด้วยโศกนาฏกรรม ทั้งคู่สิ้นพระชนม์ ซึ่งเป็นผลมาจากการวางแผนสมคบคิดและการต่อสู้กันระหว่างชาวอาเรียน, ชาวคาทอลิก และชาวไบเซนไทน์ในอิสปาเนีย
พระเจ้าชิลเดอแบต์ที่ 2 พระโอรสของพระองค์เริ่มครองราชย์ในฐานะกษัตริย์ในราวปี ค.ศ. 582 ด้วยพระชนมายุ 13 พรรษา
ปี ค.ศ. 584 พระเจ้าชิลเปริคที่ 1 แห่งนูสเตรียถูกลองสังหาร ทั้งบรุนฮิลดาและเหรเดกุนด์ถูกมองว่าเป็นตัวการในอาชญากรรมครั้งนี้ เฟรเดกุนด์อ้างสิทธิ์ในการสำเร็จราชการแผ่นดินนูสเตรียให้โคลธาร์ที่ 2 พระโอรสวัยแรกเกิดของพระองค์ และทรงพยายามเอาชีวิตของบรุนฮิลดาอีกครั้ง
ปี ค.ศ. 586 ธูเดอแบต์เสด็จพระราชสมภพ ตามด้วยธูเดอริคในปีต่อมา ทั้งคู่เป็นพระโอรสของพระเจ้าชิลเดอแบต์ที่ 2 และเป็นพระนัดดาของบรุนฮิลดา เฟรเดกุนด์ ศัตรูของพระองค์พยายามเอาชีวิตกษัตริย์ พระราชินีผู้สำเร็จราชการแผ่นดิน และพระนัดดาคนแรก
พระราชินีผู้สำเร็จราชการแผ่นดินไม่ได้มีศัตรูแค่ในราชสำนักนูสเตรีย ขุนนางส่วนหนึ่งของออสเตรเชียก็ต่อต้านพระองค์อย่างรุนแรง พวกเขาเผชิญหน้ากับพระราชินีและวางแผนลอบสังหารพระเจ้าชิลเดอแบต์ที่ 2 จึงถูกประหารชีวิตตามคำสั่งของบรุนฮิลดาในปี ค.ศ. 587
ความสัมพันธ์ระหว่างพระกุนทรัมแห่งบูร์กอญกับพระเจ้าชิลเดอแบต์ที่ 2 ย่ำแย่ลง การต่อสู้สิ้นสุดลงในปี ค.ศ. 587 ด้วยการลงนามในสนธิสัญญาอ็องเดอโลต์ ซึ่งได้ทำข้อตกลงกันว่าหากคนใดคนหนึ่งตาย อีกฝ่ายจะได้สืบทอดราชอาณาจักรของคนนั้น
ในปี ค.ศ. 587 เช่นกันที่พระเจ้าเร็กกาเร็ดที่ 1 ชาววิซิกอธได้จับมือเป็นพันธมิตรกับพระเจ้าชิลเดอแบต์ที่ 2 และขอแต่งงานกับโคลโดซินด์ พระเชษฐภคินีของกษัตริย์ บรุนฮิลดายอมรับการแต่งงานด้วยเหตุผลทางการเมือง แต่พระเจ้ากุนทรัมที่ 1 แห่งบูร์กอญไม่ยอมรับ
ปี ค.ศ. 593 พระเจ้ากุนทรัมที่ 1 สิ้นพระชนม์ พระเจ้าชิลเดอแบต์ที่ 2 ได้ขึ้นครองบัลลังก์บูร์กอญ กษัตริย์หนุ่มพยายามทำสงครามกับราชอาณาจักรนูสเตรียแต่ล้มเหลว บรุนฮิลดาเองได้เข้ามามีส่วนร่วมในการตัดสินใจด้านการเมือง
ปี ค.ศ. 596 พระเจ้าชิลเดอแบต์ที่ 2 ถูกวางยาพิษในวัย 26 พรรษา เฟรเดกุนด์ถูกมองว่าเป็นตัวการในการก่ออาชญากรรม แต่บางแหล่งข้อมูลก็บอกว่าเป็นการสมคบคิดของขุนนางออสเตรเชีย บางแหล่งข้อมูลถึงขั้นสงสัยบรุนฮิลดา บรุนฮิลดาเคลื่อนไหวอย่างรวดเร็วและอ้างสิทธิ์ในการสำเร็จราชการแผ่นดินอีกครั้ง ครั้งนี้เป็นการสำเร็จราชการแผ่นดินแทนพระนัดดาวัยเยาว์ทั้งสอง พระเจ้าธูเดอแบต์ที่ 2 กลายเป็นกษัตริย์แห่งออสเตรเชีย ส่วนพระเจ้าธูเดอริคที่ 2 กลายเป็นกษัตริย์แห่งบูร์กอญ
ปี ค.ศ. 597 เฟรเดกุนด์ คู่แข่งของพระองค์สิ้นพระชนม์จากการล้มป่วยระหว่างกลับมาจากการออกไปทำศึกกับออสเตรเชียที่ได้รับชัยชนะ พระเจ้าโคลธาร์ที่ 2 พระโอรสวัย 13 พรรษาของพระองค์ถูกประกาศชื่อเป็กษัตริย์แห่งนูสเตรีย บรุนฮิลดาพยายามล้มล้างอำนาจของพระเจ้าโคลธาร์ที่ 2 และอ้างสิทธิ์ในอำนาจเหนือราชอาณาจักรแฟรงก์ทั้งหมด แต่ไม่ได้รับการสนับสนุนมากพอ ความพยายามจึงล้มเหลว
ด้วยการยุยงของขุนนางออสเตรเชีย พระเจ้าธูเดอแบต์ที่ 2 พระนัดดาวัย 13 พรรษาของพระองค์ยึดบัลลังก์ไปในปี ค.ศ. 599 และกำจัดพระอัยกีออกจากอำนาจ ขับไล่พระนางออกจากราชสำนักออสเตรเชีย บรุนฮลดาลี้ภัยไปอยู่ในราชสำนักบูร์กอญในนครออร์ลีย็องที่ทรงได้รับการต้อนรับอย่างดีจากพระเจ้าธูเดอริคที่ 3 พระนัดดาอีกคน
บรุนฮิดาในวัย 60 พรรษายังคงทำให้ราชอาณาจักรแฟรงก์แย่งชิงอำนาจกัน ความสัมพันธ์ระหว่างพระเจ้าธูเดอริคที่ 2 กับพระเจ้าธูเดอแบต์ที่ 2 ไม่มั่นคงอย่างมาก แต่สองพี่สองก็ร่วมมือกันเป็นครั้งคราวเพื่อต่อสู้กับคนอื่น
ในสองสมรภูมิ หนึ่งคือในดอร์แมลในปี ค.ศ. 600 และอีกหนึ่งคือในอีท็อมป์ในปี ค.ศ. 604 ทั้งคู่มีชัยเหนือพระเจ้าโคลธาร์ที่ 2 แห่งนูสเตรีย ในสมรภูมิครั้งหลังที่ต่อสู้กันในวันที่ 25 ธันวาคม ค.ศ. 604 พระเจ้าธูเดอริคที่ 2 เกือบจับกุมตัวและปราบพระเจ้าโคลธาร์ที่ 2 ได้อย่างเด็ดขาด แต่ขุนนางออสเตรเชียบีบให้พระองค์ลงนามในสนธิสัญญาสันติภาพเพื่อแลกกับอาณาเขต
ความสัมพันธ์ของสองพี่น้องย่ำแย่ลงเรื่อยๆ พระเจ้าธูเดอแบต์ที่ 2 ตกอยู่ภายใต้อิทธิพลของขุนนางออสเตรเชีย ส่วนพระเจ้าธูเดอริคที่ 2 ฟังคำแนะนำของบรุนฮิลดามากกว่าขุนนางบูร์กอญ ความไม่ลงรอยหลักๆ คือความขัดแย้งเรื่องอาณาเขต
พระเจ้าธูเดอริคที่ 2 กับบรุนฮิลดา พระอัยกีเรืองอำนาจในปี ค.ศ. 612 จากการพิชิตอาณาเขตขนาดใหญ่และจัดการโจมตีพระเจ้าธูเดอแบต์ที่ 2 ที่พายแพ้อย่างรวดเร็ว พระองค์ถูกกล้อนผลตามคำสั่งของบรุนฮิลดา ซึ่งตามธรรมเนียมปฏิบัติในยุคนั้นพระองค์ไม่สามารถเอาบัลลังก์กลับคืนมาได้ อย่างน้อยก็จนกว่าผมของพระองค์จะกลับมา ทรงถูกขังไว้ในอารามร่วมกับพระโอรสและสิ้นพระชนม์ที่นั่นในปีเดียวกัน บรุนฮิลดาที่สั่งให้เปลี่ยนทั้งคู่เป็นพระเพื่อให้พระเจ้าธูเดอริคที่ 2 พระนัดดาคนโปรดเป็นกษัตริย์แห่งออสเตรเชียอย่างไร้การโต้แย้งถูกมองเป็นตัวการในการสิ้นพระชนม์ครั้งนี้ แม้ว่าอาจจะเป็นคำสั่งโดยตรงจากพระเจ้าธูเดอริคที่ 2 เอง
พระเจ้าธูเดอริคที่ 2 ยึดบัลลังก์ออสเตรเชีย แต่ไม่นานก็ป่วยเป็นโรคบิดและสิ้นพระชนม์ในวัย 26 พรรษาในปี ค.ศ. 613 ขณะกำลังเตรียมการโจมตีพระเจ้าโคลธาร์ที่ 2
บรุนฮิลดาในวัย 70 พรรษาอ้างสิทธิ์ในตำแหน่งกษัตริย์ให้พระเจ้าซิเชอแบต์ที่ 2 พระปนัดดาและประกาศตนเป็นพระมหากษัตริย์ของทั้งสองราชอาณาจักร แต่ขุนนางออสเตรเชียนำโดยเปแป็งแห่งล็องเด็น สมุหราชมณเฑียรแห่งออสเตรเชีย และนักบุญอาร์นูล์ฟ บิชอปแห่งเม็ตซ์ ไม่ยอมรับ และตกลงเป็นพันธมิตรกับพระเจ้าโคลธาร์ที่ 2 แห่งนูสเตรียที่บุกราชอาณาจักรออสเตรเชียตามคำเชื้อเชิญของทั้งคู่ พระนางยังถูกวาร์นาชาร์ สมุหราชมณเฑียรแห่งบูร์กอญ ผู้บัญชาการกองทัพบูร์กอญหักหลังไปเข้าร่วมกับพระเจ้าโคลธาร์ที่ 2 แทนที่จะต่อสู้กับพระองค์
เมื่อเห็นว่าไร้การสนับสนุนจากทหาร บรุนฮิลดาจึงหันไปขอความช่วยเหลือจากชนเผ่าเจอร์มานิกที่อาศัยอยู่ตามแม่น้ำไรน์ แต่การหลบหนีของพระองค์ถูกจับได้และทรงถูกจับกุมตัวในออร์บ ทรงถูกจับพิจารณาคดีในเรอเนฟที่พระองค์ต้องรับผิดชอบในการเสียชีวิตของผู้คนมากมายที่ความจริงแล้วถูกฆาตกรรมตามคำสั่งของเฟรเดกุนด์ พระมารดาของพระเจ้าโคลธาร์ที่ 2 และมีสองคนที่ถูกฆาตกรรมตามคำสั่งของพระเจ้าโคลธาร์ที่ 2 เอง
บรุนฮิลดาสิ้นพระชนม์อย่างทรมานในวันที่ 13 ตุลาคม ค.ศ. 613 พระองค์ถูกเผาเป็นเถ้าถ่าน อัฐิของพระองค์ถูกฝากไว้ในโลงหินของอารามแซ็งต์มาร์แต็งในโอเติงที่ทรงก่อตั้งในปี ค.ศ. 602
เยรี
คิม เย-ริม (; เกิด 5 มีนาคม ค.ศ. 1999) ชื่อในการแสดงว่า เยรี เป็นนักร้องและนักแสดงชาวเกาหลีใต้ รู้จักกันในฐานะสมาชิกเกิร์ลกรุป เรดเวลเวต สังกัดเอสเอ็มเอนเตอร์เทนเมนต์
คิม เย-ริม เกิดเมื่อวันที่ 5 มีนาคม ค.ศ. 1999 ที่โซล ประเทศเกาหลีใต้ เธอเป็นลูกสาวคนโตของบ้าน มีน้องสาว 3 คน ได้แก่ ยูริม เยอึน และแชอึน เธอจบการศึกษาจากโรงเรียนพหุศิลป์ฮันลิม ภาควิชาดนตรีประยุกต์ ในปี 2017
เธอเข้ามาเป็นเด็กฝึกหัดในค่ายเอสเอ็มเอนเตอร์เทนเมนต์ ผ่านการคัดเลือก SM Saturday Open Audition หลังจากฝึกฝนมา 5 ปี เธอได้ขึ้นแสดงงาน SMTOWN Live World Tour IV ในฐานะทีมเอสเอ็มรุกกีส์ เมื่อวันที่ 15 สิงหาคม 2014 หลังจากนั้นเธอได้ปรากฏตัวในเอ็มวีเพลง "Happiness" ของเรดเวลเวต ก่อนจะเปิดตัวเป็นสมาชิกใหม่ของวงเรดเวลเวตเมื่อวันที่ 10 มีนาคม ค.ศ. 2015 และได้เปิดตัวในเพลง "Ice Cream Cake" โดยในตอนนั้นเธอมีอายุเพียง 16 ปี
"ดูบทความหลักที่: รายชื่อผลงานเพลงของเรดเวลเวต"
Best 2-of-3 Falls match
รถถังครูเซเดอร์
รถถัง, ครุยเซอร์, เอ็มเค6 หรือ เอ15 ครูเซเดอร์ เป็นหนึ่งในรถถังครุยเซอร์(ลาดตระเวน)หลักของบริติชในช่วงต้นของสงครามโลกครั้งที่สอง จำนวนกว่า 5,000 คันได้ถูกผลิตขึ้นมาและพวกเขาเหล่านี้มีส่วนสำคัญต่อการได้รับชัยชนะของบริติซในช่วงการทัพแอฟริกาเหนือ รถถังครูเซเดอร์นั้นไม่ได้ถูกพบเห็นในการปฏิบัติการรบอื่นๆนอกเหนือจากแอฟริกา แต่ตัวรถถังนั้นได้ถูกนำมาดัดแปลงแก้ไขเพื่อสร้างให้เป็นการต่อต้านอากาศยาน การยิงสนับสนุน สังเกตการณ์ รถดันดิน และกู้เก็บยานพาหนะต่างๆ
รถถังรุ่นแรกอย่าง 'ครูเซเดอร์ 1' ได้เข้าประจำการในปี ค.ศ. 1941 และแม้ว่าจะคล่องตัว, มันเป็นยานพาหนะที่มีเกราะที่ค่อนข้างเบาและติดอาวุธได้น้อย ด้วยการปรับปรุงให้เกราะมีความหนาถึง 49 มม. ซึ่งได้แปรเปลี่ยนเป็น 'ครูเซเดอร์ 2' อาวุธหลักของ ครูเซเดอร์ มาร์ค 1 และ 2 คือปืนหลัก Ordnance QF 2 pounder (40มม.) แต่ครูเซเดอร์ 3 ได้ถูกติดตั้งด้วยปืนหลัก Ordnance QF 6 pounder (57มม.) ด้วยรถถังรุ่นนี้เป็นมากกว่าการแข่งขันสำหรับรถถังของเยอรมันอย่าง พันเซอร์ 3 และ พันเซอร์ 4 ที่ได้เผชิญหน้ากันในสนามรบ ในฐานะที่เป็นส่วนหนึ่งของกองพันยานเกราะที่หนึ่ง ครูเซเดอร์ได้รับการพิสูจน์ในความสำคัญครั้งนี้ในช่วงยุทธการที่เอล อาลาเมนครั้งที่สอง ที่ทูบลัก และในตูนีเซีย
ด้วยการที่ได้ถูกสงวนเอาไว้ในประจำการ เนื่องจากความล่าช้าพร้อมกับความเปลี่ยนแปลงในช่วงปลายปี ค.ศ. 1942 การขาดแคลนในการอัพเกรดอาวุธ รวมทั้งปัญหาความน่าเชื่อถือที่เพิ่มมากขึ้น เนื่องจากสภาพอากาศในทะเลทรายที่รุนแรงและการปรากฏตัวของรถถังหนัก ทีเกอร์-1 ในท่ามกลางกองทัพน้อยแอฟริกาของเยอรมัน ดังนั้นจึงเห็นได้ว่า รถถังครูเซเดอร์ได้ถูกแทนที่ด้วยรถถังเอ็ม3 แกรนต์ และรถถังขนาดกลาง เชอร์แมน ที่สหรัฐอเมริกาได้จัดหามาให้
กองทัพรวมแห่งรัฐว้า
กองทัพรวมแห่งรัฐว้า  เป็นกองทหารที่มีฐานที่มั่นอยู่ในบริเวณที่เรียกว่ารัฐว้าในพม่า ผู้นำคือ เป้า หยั่วเสียง (鮑有祥, Bao You-Xiang) เป็นหน่วยงานทางทหารของสหพรรครัฐว้า ปัจจุบันได้รับการสนับสนุนจากทหารพม่าให้ทำสงครามตัวแทนกับกองทัพรัฐชานใต้ของเจ้ายอดศึก กลุ่มนี้ถูกจัดให้เป็นกลุ่มที่เกี่ยวข้องกับยาเสพติด โดยรัฐบาลสหรัฐอเมริกาเมื่อวันที่ 29 พฤษภาคม พ.ศ. 2546 ต่อมาเมื่อ 3 พฤศจิกายน พ.ศ. 2548 ทางการสหรัฐอเมริกาได้ถือว่าเครือข่ายของเหว่ย เซียะกัง และกองทัพรวมรัฐว้าเป็นเครือข่ายค้ายาเสพติดที่ใหญ่ที่สุดในเอเชียตะวันออกเฉียงใต้ ซึ่งค้าทั้งเฮโรอีนและยาบ้า
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง ลดลงจาก 6 เขตเลือกตั้งในปี พ.ศ. 2554 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองกาฬสินธุ์ อำเภอร่องคำ และอำเภอกมลาไสย (เฉพาะตำบลโคกสมบูรณ์ ตำบลโพนงาม ตำบลดงลิง และตำบลเจ้าท่า)
เขตการเลือกตั้งที่ 2 ประกอบด้วยอำเภอยางตลาด อำเภอฆ้องชัย และอำเภอกมลาไสย (เฉพาะตำบลหนองแปน ตำบลกมลาไสย ตำบลหลักเมือง และตำบลธัญญา)
เขตการเลือกตั้งที่ 3 ประกอบด้วยอำเภอห้วยเม็ก อำเภอหนองกุงศรี อำเภอท่าคันโท และอำเภอสหัสขันธ์
เขตการเลือกตั้งที่ 4 ประกอบด้วยอำเภอสามชัย อำเภอคำม่วง อำเภอสมเด็จ อำเภอนามน และอำเภอดอนจาน
เขตการเลือกตั้งที่ 5 ประกอบด้วยอำเภอกุฉินารายณ์ อำเภอเขาวง อำเภอนาคู และอำเภอห้วยผึ้ง
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 4 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยอำเภอเมืองกำแพงเพชร (ยกเว้นตำบลสระแก้ว และตำบลไตรตรึงษ์)
ทั้งนี้ หลังจากที่ผู้ได้รับเลือกตั้ง นายไผ่ ลิกค์ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา
เสรีอนุรักษนิยม
เสรีอนุรักษนิยม  เป็นอุดมการณ์การเมืองที่ผสมผสานระหว่างนโยบายอนุรักษนิยม กับทัศนคติแบบเสรีนิยม โดยเฉพาะอย่างยิ่งบนหลักจริยธรรม และประเด็นสังคม หรือ การเมืองอนุรักษ์นิยมที่มีความเสถียรโดยอุดมการณ์เสรีนิยม หรือกล่าวโดยสรุปคือ อนุรักษ์นิยมในทางทฤษฎี และเสรีนิยมในทางปฏิบัติ
เสรีอนุรักษนิยม รวมถึงมุมมองของเสรีนิยมคลาสสิกขั้นต่ำ การแทรกแซงทางเศรษฐกิจ ตามปัจเจกชน ซึ่งนำไปสู่หลักเสรีทางตลาดและการสร้างความมั่นคง ปราศจากการแทรกแซงของรัฐบาล อย่างไรก็ตาม ปัจเจกชนไม่สามารถที่จะพึ่งพาตนเองบนความรับผิดชอบของหลักการพึ่งพาตนเองได้อย่างถี่ถ้วน เสรีอนุรักษนิยมเชื่อในเรื่องของรัฐเข้มแข็ง ซึ่งจำเป็นที่จะประกันไปสู่การรับรองทางกฎหมายและคำสั่ง และสถาบันทางสังคมที่ต้องการบำรุงความรู้สึกในหน้าที่และความรับผิดชอบของชาติ เสรีอนุรักษนิยมเป็นอุดมการณ์ทางการเมืองที่มีจุดยืนในการสนับสนุน เสรีภาพทางพลเมืองตามหลักสังคมอนุรักษ์นิยม ซึ่งอยู่เป็นสเปกตรัมของขวากลาง
เฟรเดอริก ครอสบี้
เฟรเดอริก ครอสบี้ (21 มีนาคม ค.ศ. 1927 – 3 มกราคม ค.ศ. 2019) เป็นนักวิ่งระยะสั้นของชาวแคนาดา เคยเข้าร่วมการแข่งขันกีฬากรีฑา 4 x 100 เมตร ในการแข่งขันโอลิมปิกฤดูร้อน 1952 ซึ่งจัดขึ้นที่เฮลซิงกิ ประเทศฟินแลนด์
ชาร์ล เคอร์รี
ชาร์ล เคอร์รี, คณะเยสุอิต, (ค.ศ. 1930 – 4 มกราคม ค.ศ. 2019) เคยเป็นคณะเยสุอิตและนักบริหารทางวิชาการชาวอเมริกัน ชาร์ล เคอร์รีเคยเป็นประธานสมาคมวิทยาลัยเยสุอิต ตั้งแต่ปี ค.ศ. 1997 จนถึงปี ค.ศ. 2011.
ฮันน์ นอร์มันน์ ดาห์ล
ฮันน์ นอร์มันน์ ดาห์ล (7 ตุลาคม ค.ศ. 1937 – 29 มกราคม ค.ศ. 2019) เคยเป็นผู้วาดภาพประกอบ จิตรกรและประติมากรชาวนอร์เวย์
ฮันน์ นอร์มันน์ ดาห์ล มีผลงานทางวาดภาพในหนังสือพิมพ์ ชื่อ ดักบลาเด็ท ตั้งแต่ปี ค.ศ. 1967 จนถึงปี ค.ศ. 1988 และมีผลงานในหนังสือ ฮันน์ นอร์มันน์ ดาห์ล เป็นตัวแทนของพิพิธภัณฑ์ศิลปะแห่งชาติ ที่เมืองบาร์เกิน และแกอรีแห่งชาติในวอร์ซอ
แขวงบูกิตซาวัต
แขวงบูกิตซาวัต เป็นแขวงในเขตเบอไลต์ของบรูไน
แขวงกัวลาบาไล
แขวงกัวลาบาไล เป็ยแขวงในเขตเบอไลต์ของประเทศบรูไน ติดต่อกับแขวงเซเรียทางเหนือ แขวงลาบิทางตะวันออกและใต้ รัฐซาราวักของมาเลเซียทางตะวันตก และแขวงกัวลาเบอไลต์ทางตะวันตกเฉียงเหนือ
เบอกาซี
เบอกาซี  เป็นเมืองในจังหวัดชวาตะวันตก ประเทศอินโดนีเซีย ตั้งอยู่บนชายแดนตะวันออกของจาการ์ตา ทำหน้าที่เป็นเมืองท่องเที่ยวสำหรับจาการ์ตาแม้ว่าจะมีความโดนเด่นทางอุตสาหกรรม ด้วยประชากร 2.93 ล้านคนในพื้นที่ 210.49 ตารางกิโลเมตร (81.27 ตารางไมล์) เบอกาซีเป็นเมืองที่มีประชากรมากเป็นอันดับสามของประเทศอินโดนีเซีย แต่เนื่องจากเป็นส่วนหนึ่งของเมืองจาการ์ตา บันดุงจึงถือว่าเป็นเมืองที่ใหญ่เป็นอันดับสามของประเทศแทน
ดูไม
ดูไม (Jawi: , ) เป็นเมืองหนึ่งในจังหวัดรีเยาบนเกาะสุมาตราของประเทศอินโดนีเซีย เมืองนี้มีพื้นที่ 2,039.35 กม.² และมีผู้อาศัย 316,668 คนในปี 2014 ดูไมเป็นศูนย์กลางการขนส่งและการค้าที่สำคัญทั้งในระดับภูมิภาคและระดับสากลโดยเฉพาะอย่างยิ่งในมาเลเซียเพราะมีน้ำมันจำนวนมาก
ตาลีไซ (จังหวัดเซบู)
ตาลีไซ  เป็นเมืองในจังหวัด ตามการสำมะโนประชากร ค.ศ. 2015 เมืองนี้มีประชากร คน.
ชื่อของตาลีไซมาจากต้นมักตาลีไซซึ่งมีมากมายในเมืองนี้
เดนาร์แมซิโดเนีย (สกุลเงิน)
ฟิลิปแห่งฟลานเดอร์ส์
เยรี (นักร้อง)
จังหวัดกาวเต็ง
ตำบลหนองโพธิ์ (อำเภอนาเชือก)
หนองโพธิ์ เป็นตำบลหนึ่งของอำเภอนาเชือก จังหวัดมหาสารคาม
อยู่ห่างจากอำเภอนาเชือกไปทางทิศตะวันออก ประมาณ 9 กิโลเมตร มีอาณาเขตติดต่อกับตำบลต่าง ๆ ดังนี้
มีพื้นที่ทั้งหมดประมาณ 52.14 ตารางกิโลเมตร หรือประมาณ 32,588 ไร่ โดยมีพื้นที่ใช้ในการเกษตรประมาณ 18,751 ไร่
ประชากรในเขตองค์การบริหารส่วนตำบลหนองโพธิ์ ส่วนใหญ่ประกอบอาชีพเกษตรกรรม โดยมีอาชีพรองคือ รับจ้าง ค้าขาย รับราชการ นอกจากนั้นยังประกอบอาชีพอุตสาหกรรมในครัวเรือน
ตำบลหนองโพธิ์แบ่งการปกครองออกเป็น 11 หมู่บ้าน ดังนี้
แชโมน โดมัช
แชโมน มีกาลาเยวิช โดมัช (; ; 2 มกราคม ค.ศ. 1950 – 9 กุมภาพันธ์ ค.ศ. 2019) เป็นนักการเมืองประเทศเบลารุส และเป็นประธานแคว้นฆโรดนาใน ค.ศ. 1994 เคยเป็นผู้ท้าชิงประธานาธิบดี ในการเลือกตั้งประธานาธิบดี ค.ศ. 2001
รอย ฮิลตัน
(23 มีนาคม ค.ศ. 1943 – 6 มกราคม ค.ศ. 2019) เป็นนักอเมริกันฟุตบอล  ตำแหน่งป้องกันในเนชันแนลฟุตบอลลีก ตั้งแต่ปี ค.ศ. 1965 จนถึงปี ค.ศ. 1975
ฮิลตันเสียชีวิตเมื่อวันที่ 6 มกราคม ค.ศ. 2019 ด้วยวัยอายุ 75 ปี ซึ่งฮิลตันเป็นโรคสมองเสื่อม
เดวิด อีโจร์
เดวิด อีโจร์ (10 มกราคม ค.ศ. 1932 – 10 กุมภาพันธ์ ค.ศ. 2019) เป็นผู้บัญชาการทหารไนจีเรีย ตั้งแต่เดือน มกราคม ค.ศ. 1971 จนถึงเดือนกรกฎาคม ค.ศ. 1975 เคยเข้าร่วมสงครามกลางเมืองเบียฟรา เดวิด อีโจร์ เสียชีวิตเมื่อวันที่ 10 กุมภาพันธ์ ค.ศ. 2019 ด้วยวัย 87 ปี
กิง กีนานจาร์
กิง กีนานจาร์ (เสียชีวิต 20 มกราคม ค.ศ. 2019) เป็นผู้สื่อข่าวชาวอินโดนีเซีย และถูกเป็นเครื่องมือในการรักษาเสรีภาพของการกดดันในช่วงการเปลี่ยผ่านสู่ยุคก่อนซูฮาร์โต ซึ่งถูกกักขังและถูกปล่อยตัวในปี ค.ศ. 1998
ภายหลังการสิ้นสุดอำนาจของซูฮาร์โต กิงได้ทำงานในสถานีวิทยุกานคาร์ ซึ่งเป็นสำนักข่าวในการเรียกร้องและเปลี่ยนผ่านประเทศ และทำงานให้กับดอยช์ เวเลย์และบรรษัทแพร่ภาพกระจายเสียงอังกฤษ ก่อนที่จะเสียชีวิตในเดือนมกราคม ค.ศ. 2019 ด้วยวัย 55 ปี
รีวา เอพีซี
รถหุ้มเกราะลำเลียงพลล้อยางรีวา (; อักษรย่อ: Reva APC) เป็นรถยานเกราะป้องกันทุ่นระเบิด ที่ได้รับการผลิตโดยบริษัทอินทิเกรเตดคอนวอยโปรเทคชัน ตัวถังรูปตัววีของยานพาหนะมีการป้องกันทุ่นระเบิดและระเบิดแสวงเครื่อง (IED) ยานพาหนะมีพื้นที่สำหรับผู้โดยสารอย่างน้อย 10 นาย มีช่องการยิงสิบช่อง สามารถใช้ปืนกลเบาสองกระบอกและครอบคลุม 360 องศาบนป้อมปืนตลับลูกปืนลูกกลิ้ง
ยานพาหนะนี้มักจะถูกสับสนกับแมมบา และอาร์จี-31
ประวัติการผลิต.
รถหุ้มเกราะลำเลียงพลล้อยางรีวาขับเคลื่อน 4 ล้อ ใช้ในฐานะรถยนต์ขนาด 10 ที่นั่งซึ่งมีทั้งพลขับและผู้ช่วยพลขับ รถรุ่นนี้ได้รับการออกแบบในเดือนตุลาคม ค.ศ. 2004 บริษัทอินทิเกรเตดคอนวอยโปรเทคชันเป็นเจ้าของชุดข้อมูลพิมพ์เขียวของรีวาขับเคลื่อน 4 ล้อ
รุ่นอื่น ๆ ที่มีอยู่:
เอพีซีและไอเอฟวีล้อยางอื่น ๆ ที่พัฒนาขึ้นในแอฟริกาใต้
บักเลียว
บักเลียว  เป็นเมืองหลักของจังหวัดบักเลียวในประเทศเวียดนาม ตั้งอยู่ในดินดอนสามเหลี่ยมปากแม่น้ำโขง เป็นเมืองขนาดกลางมีประชากรประมาณ 150,000 คน มีชื่อเก่าคือหวิญเหล่ย
ฤดูฝนเอเชียตะวันออก
ฤดูฝนเอเชียตะวันออก ซึ่งเรียกกันทั่วไปว่า ฝนลูกพลัม  เกิดจากหยาดน้ำฟ้าที่อยู่ในแนวปะทะคงที่ถาวรที่รู้จักกันในชื่อแนวปะทะเหมยหฺยวี่ ซึ่งเกิดขึ้นสองเดือนระหว่างปลายฤดูใบไม้ผลิจนถึงต้นฤดูร้อนในประเทศจีน ประเทศเกาหลี ประเทศญี่ปุ่น และประเทศรัสเซียแถบตะวันออก
นามดิ่ญ
นามดิ่ญ  เป็นเมืองในดินดอนสามเหลี่ยมปากแม่น้ำแดงในตอนเหนือของเวียดนาม และเป็นเมืองหลักของจังหวัดนามดิ่ญ นามดิ่ญตั้งอยู่ห่างจากฮานอยเมืองหลวงของประเทศไปทางตอนใต้ 90 กิโลเมตร ระหว่างวันที่ 18-20 สิงหาคมของทุกปีมีงานเทศกาลจัดขึ้นที่เมืองนี้เรียกว่าโก๊จั่ก การเฉลิมฉลองครั้งนี้เพื่อเป็นเกียรติสำหรับนายพล เจิ่น ฮึง ด่าว วีรบุรุษชาติในศตวรรษที่ 13 ที่นำกองทหารเวียดนามไปสู่ชัยชนะเหนือชาวมองโกลที่มารุกราน
จังหวัดคืร์กลาเรลี
จังหวัดคืร์กลาเรลี  เป็นจังหวัดทางภาคตะวันตกเฉียงเหนือของตุรกี มีชายฝั่งด้านตะวันตกติดกับทะเลดำ
ยีน ซโวซเดสกี
ยีน ซโวซเดสกี (24 กรกฎาคม ค.ศ. 1948 – 6 ตุลาคม ค.ศ. 2019) เคยเป็นนักการเมืองชาวแคนาดา และเคยดำรงตำแหน่งประธานสภานิติบัญญัติแห่งชาติแห่งรัฐแอลเบอร์ตาคนที่ 12 เมื่อวันที่ 23 พฤษภาคม ค.ศ. 2012 จนถึงวันที่ 11 มิถุนายน ค.ศ. 2015 สังกัดพรรคก้าวหน้าอนุรักษ์นิยม
จังหวัดคือร์เชฮีร์
จังหวัดคือร์เชฮีร์  เป็นจังหวัดทางภาคกลางของตุรกี อยู่ในภูมิภาคอานาโตเลียกลาง และอยู่บนรอยเลื่อนอานาโตเลียเหนือซึ่งเป็นบริเวณที่เสี่ยงต่อการเกิดแผ่นดินไหว
หะล็อง
หะล็อง  เป็นเมืองหลักของจังหวัดกว๋างนิญ, เวียดนาม เมืองนี้สร้างขึ้นใน ค.ศ. 1993 เมื่อเมืองหลักเก่าห่อนกายถูกรวมเข้ากับบ๋ายจั๊ยซึ่งเป็นสถานที่ท่องเที่ยว ชื่อฮะล็องหมายถึงมังกรผู้ดำดิ่ง เมืองส่วนใหญ่ตั้งอยู่บนอ่าวหะล็อง ห่างจากกรุงฮานอยเมืองหลวงของประเทศไปทางทิศตะวันออกประมาณ 178 กม. มีประชากร 227,000 คนในปี 2013
จังหวัดคอนยา
จังหวัดคอนยา  เป็นจังหวัดในภูมิภาคอานาโตเลียตะวันตกของตุรกี
แอนเจโล ซิคคาร์ดี
แอนเจโล ซิคคาร์ดี (เกิดเมื่อวันที่ 1 พฤษภาคม ค.ศ. 1928 – เสียชีวิตเมื่อวันที่ 6 มกราคม ค.ศ. 2019) เป็นนักการเมืองชาวอิตาลี เคยดำรงตำแหน่งวุฒิสภาแห่งสาธารณรัฐอิตาลี ตั้งแต่ปี ค.ศ. 1972 จนถึงปี ค.ศ. 1983
จังหวัดคือทาฮ์ยา
จังหวัดคือทาฮ์ยา  เป็นจังหวัดในภูมิภาคอีเจียนของตุรกี
ทัญฮว้า
ทัญฮว้า  เป็นเมืองหลักของจังหวัดทัญฮว้า, เวียดนาม เมืองนี้ตั้งอยู่ทางตะวันออกของแม่น้ำหมา ห่างจากกรุงฮานอยเมืองหลวงของประเทศไปทางใต้ 150 กิโลเมตร ทัญฮว้ากลายเป็นหนึ่งในเมืองที่มีประชากรมากที่สุดในชายฝั่งตอนกลางเหนือหลังจากการขยายในปี 2012 ซึ่งมีประชากรทั้งหมด 400,000 คน เมืองทัญฮว้าได้รับการยกระดับเป็นนครทัญฮว้าในปี 1994 และเป็นศูนย์กลางทางการเมือง เศรษฐกิจ วัฒนธรรม การศึกษา และความบันเทิงของจังหวัดทัญฮว้ามาเป็นเวลานาน
จังหวัดมานีซา
จังหวัดมานีซา  เป็นจังหวัดทางภาคตะวันตกของตุรกี
ปีเตอร์ แซนเดอร์ (นักแสดง)
ปีเตอร์ แซนเดอร์ (9 กรกฎาคม ค.ศ. 1922 – 18 มกราคม ค.ศ. 2019) เกิดที่ประเทศเยอรมัน เป็นนักแสดงที่ประเทศอังกฤษ แซนเดอร์เกิดที่เบอร์ลิน แต่ได้อพยพไปยังประเทศอังกฤษ แซนเดอร์เสียชีวิตที่บ้านตนเอง เมื่อวันที่ 18 มกราคม ค.ศ. 2019
ดอบริช
ดอบริช  เป็นเมืองที่มีประชากรมากเป็นอันดับที่แปดในบัลแกเรีย ศูนย์กลางการบริหารของจังหวัดดอบริช และเป็นเมืองหลักของภูมิภาคดอบรูจาใต้ ตั้งอยู่ในภาคตะวันออกเฉียงเหนือของประเทศ 30 กม. ทางทิศตะวันตกของชายฝั่งทะเลดำของบัลแกเรีย ในเดือนมกราคม 2012 ดอบริชมีประชากร 90,375 คนอาศัยอยู่ในเขตเมือง เกษตรกรรมเป็นสาขาที่มีการพัฒนาทางเศรษฐกิจมากที่สุด
จังหวัดดอบริช
จังหวัดดอบริช  เป็นจังหวัดในภาคตะวันออกเฉียงเหนือของบัลแกเรีย เป็นส่วนหนึ่งของภูมิภาคดอบรูจาใต้ แบ่งเป็น 8 เขตเทศบาล ในการสำรวจสำมะโนประชากรปี 2011 มีประชากร 186,016 คน
เส้นเมริเดียนที่ 6 องศาตะวันออก
เส้นเมริเดียนที่ 6 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก มหาสมุทรแอตแลนติก ทวีปยุโรป ทวีปแอฟริกา มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 6 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 174 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 6 องศาตะวันออกลากผ่านพื้นที่ดังนี้:
จังหวัดกาโบรโว
จังหวัดกาโบรโว (, Oblast Gabrovo) เป็นจังหวัดขนาดเล็กตั้งอยู่ที่ศูนย์กลางทางภูมิศาสตร์ของบัลแกเรีย ตั้งชื่อตามเมืองหลักกาโบรโว ในปี 2009 ประชากรทั้งหมดของจังหวัดคือ 130,001 คน
เส้นเมริเดียนที่ 7 องศาตะวันออก
เส้นเมริเดียนที่ 7 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก มหาสมุทรแอตแลนติก ทวีปยุโรป ทวีปแอฟริกา มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 7 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 173 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 7 องศาตะวันออกลากผ่านพื้นที่ดังนี้:
จังหวัดแมร์ซิน
จังหวัดแมร์ซิน  เป็นจังหวัดทางภาคใต้ของตุรกี ตั้งอยู่บริเวณชายฝั่งทะเลเมดิเตอร์เรเนียนระหว่างจังหวัดอันทัลยากับจังหวัดอาดานา
จังหวัดมูลา
จังหวัดมูลา  เป็นจังหวัดที่อยู่ทางตะวันตกเฉียงใต้สุดของตุรกี ตั้งอยู่บริเวณแนวชายฝั่งทะเลอีเจียน
จังหวัดคัสโกโว
จังหวัดคัสโกโว ( - "Oblast Haskovo") เป็นจังหวัดในภาคใต้ของบัลแกเรีย มีอาณาเขตติดต่อกับกับกรีซและตุรกีทางตะวันออกเฉียงใต้ ประกอบด้วยส่วนต่าง ๆ ของหุบเขาเทรซตามแนวแม่น้ำมาริตซา ตั้งชื่อตามเมืองหลักคัสโกโว จังหวัดนี้มีพื้นที่ 5,533.3 ตารางกิโลเมตร แบ่งออกเป็น 11 เทศบาลที่มีประชากรทั้งหมด ณ เดือนธันวาคม 2009 คือ 256,408 คน
เส้นเมริเดียนที่ 8 องศาตะวันออก